परिवार के सदस्यों के साथ समय बिताना
परिवार के सदस्यों के साथ खेलने की गतिविधियाँ
बारिश के दौरान घर में परिवार के साथ करें ये Indoor Activities, नहीं होगी ...
आपने रोड किनारे कई बार कठपुतलियों का खेल या नाच दिखाते लोगों को देखा होगा। यह देखने में काफी इंटरेस्टिंग और मजेदार लगता है। ऐसे में, आप चाहें तो घर पर ही कुछ ऐसा कर सकती हैं। इसके लिए आप कार्डबोर्ड बॉक्स ...
बोर्ड गेम्स
घर में बाकी सदस्यों के साथ-साथ बच्चों का मन लगाने के लिए <anchor>बोर्ड गेम्स</anchor> खेलना भी काफी अच्छा विकल्प है। इसके लिए आप उनके साथ लूडो, चेस, व्यापारी या पजल्स जैसे गेम्स खेल सकते हैं। हालांकि, मार्केट में इसके अलावा भी कई सारे बोर्ड गेम्स अब उपलब्ध हो गए हैं। आप चाहें, तो इसे भी खरीद कर रख सकते हैं और बरसात के मौसम में घर पर उन गेम्स का लुत्फ उठा सकते हैं।
Know About Some Amazing Repurpose Ideas Of Old Board Games In Hindi | know about some amazing repurpose ideas of old board games | HerZindagi
### Select Your Language

चाहिए कुछ ख़ास?

5/5शेष फ्री लेख

# पुराने बोर्ड गेम्स को इन छह तरीकों से किया जा सकता है दोबारा इस्तेमाल

बोर्ड गेम खेलने में काफी मजा आता है, लेकिन अगर वह पुराना हो गया है तो उसे बाहर करने की जगह आप उसे कई बेहतरीन तरीकों से दोबारा इस्तेमाल कर सकती हैं।

- Mitali Jain
- Editorial
- Updated -2021-02-06, 11:05 IST

old board reuse main

बोर्ड गेम्स से खेलना सिर्फ बच्चों को ही नहीं, बल्कि बड़ों को भी काफी पसंद होता है। पिछले साल जब कोरोना संक्रमण के चलते देश में लॉकडाउन हुआ था, उस दौरान हर घर में परिवार के सभी सदस्यों ने मिलकर बोर्ड गेम्स खेले थे। फोन में हर तरह की गेम एप्लिकेशन होने के बावजूद परिवार के साथ एक साथ बैठकर बोर्ड गेम्स खेलने में अलग ही मजा आता है। लेकिन एक समय के बाद एक ही तरह के बोर्ड गेम्स खेलकर बोरियत होने लगती है। इतना ही नहीं, कभी-कभी वह टूट जाते हैं या फिर गेम में इस्तेमाल आने वाली जरूरी चीजें खो जाती हैं, जिससे बोर्ड गेम खराब हो जाता है। ऐसे में अक्सर आप उसे घर से बाहर कर देती होंगी। लेकिन वास्तव में आपको ऐसा करने की जरूरत नहीं है। पुराने बोर्ड गेम्स कई बेहतरीन तरीकों से आपके घर में दोबारा इस्तेमाल किए जा सकते हैं। तो चलिए आज हम आपको बोर्ड गेम्स के रियूज के ऐसे ही छह बेमिसाल आईडियाज के बारे में बता रहे हैं-

## बनाएं नेम प्लेट

अगर आपके घर में स्क्रैब्ल वर्ड गेम है और आप उसे एक नए तरीके से इस्तेमाल करना चाहती हैं तो ऐसे में आपको यह आईडिया जरूर पसंद आएगा। चूंकि स्क्रैब्ल गेम में इंग्लिश के अल्फाबेट्स होते हैं तो ऐसे में आप उसकी मदद से अपने घर की नेम प्लेट से लेकर बेडरूम, बाथरूम व किचन आदि के लिए भी एक नेम प्लेट तैयार कर सकती हैं। इस तरह की नेम प्लेट देखने में बेहद ही ब्यूटीफुल लगती है।

## डार्ट गेम से बनाएं क्लॉक

यह डार्ट गेम के रियूज का एक बेहतरीन आईडिया है। डार्ट गेम से क्लॉक बेहद आसानी से बनाई जा सकती है। वैसे तो डार्ट गेम में पहले से ही नंबर लिखे होते हैं। लेकिन उसमें एक से बारह तक नंबर नहीं है तो आप उस पर शीट चिपकाकर एक से बारह तक अंक लिखें। अब आपको सेल और सुईयों की जरूरत होगी, जिससे आपका डार्ट गेम एक घडी में तब्दील हो सके।

## बनाएं की-चेन

लूडो एक ऐसा बोर्ड गेम है जो लगभग हर भारतीय घर में पाया जाता है। ऐसे में अगर वह टूट गया है या खराब हो गया है तो यकीनन उसकी डाइस अब आपको बेकार लग रही होगी। लेकिन अगर आप चाहें तो उसकी मदद से एक खूबसूरत की-चेन तैयार कर सकती हैं। इस तरह आप अपनी चाबियों को पुरानी डाइस की मदद से सहेज कर रख सकती हैं। (पुराने अखबार को कई तरह से कर सकती हैं इस्तेमाल)

## बनाएं पर्स

पर्स की जरूरत तो हर महिला को होती है। ऐसे में अगर आप चाहें तो पुराने बोर्ड गेम्स की मदद से अलग-अलग साइज के पर्स भी तैयार कर सकती हैं। इस तरह बनाए गए पर्स देखने में बेहद ही ब्यूटीफुल और यूनिक लगते हैं और आपके लुक को भी स्पाइसअप करते हैं।

## बनाएं टी-कोस्टर

स्क्रैब्ल गेम्स से सिर्फ नेमप्लेट ही नहीं बनाए जा सकते, बल्कि आप इसे कई बेहतरीन तरीकों से रियूज कर सकती हैं। उदाहरण के तौर पर आप अलग-अलग एल्फाबेट्स को आपस में चिपकाकर कई तरह के टी-कोस्टर तैयार कर सकती हैं। अगर आप चाहें तो इन टी-कोस्टर को तैयार करते समय उसमें एल्फाबेट्स की मदद से उसमें एक प्यारा सा मैसेज भी छिपा सकती हैं। अगर आपके पास स्क्रैब्ल गेम नहीं है तो भी आप किसी भी बोर्ड गेम की मदद से टी-कोस्टर तैयार कर सकती हैं।

## मोनोपॉली लैम्प

मोनोपॉली या इंटरनेशनल बिजनेस गेम्स आपने यकीनन कभी ना कभी जरूर खेला होगा। लेकिन अब आपका उसे खेल-खेलकर मन भर चुका है तो आप उसकी मदद से अपना घर भी सजा सकती हैं। मोनोपॉली गेम्स में इस्तेमाल किए जाने वाले नोट्स से आप अपने लैम्प को सजा सकती हैं या फिर एक बोर्ड के उपर उसे चिपकाकर फ्रेम करके दीवार पर टांग सकती हैं। यह देखने में बेहद ही ब्यूटीफुल लगता है।

अब आप अपने पुराने बोर्ड गेम को किस तरह रियूज करेंगी, यह हमें फेसबुक पेज के कमेंट सेक्शन में जरूर बताइएगा। अगर आपको यह लेख अच्छा लगा हो तो इसे शेयर जरूर करें व इसी तरह के अन्य लेख पढ़ने के लिए जुड़ी रहें आपकी अपनी वेबसाइट हरजिन्दगी के साथ।

## Recommended Video

Image Credit: postris, alicdn, freepik

आपकी स्किन और शरीर आपकी ही तरह अलग है। आप तक अपने आर्टिकल्स और सोशल मीडिया हैंडल्स के माध्यम से सही, सुरक्षित और विशेषज्ञ द्वारा वेरिफाइड जानकारी लाना हमारा प्रयास है, लेकिन फिर भी किसी भी होम रेमेडी, हैक या फिटनेस टिप को ट्राई करने से पहले आप अपने डॉक्टर की सलाह जरूर लें। किसी भी प्रतिक्रिया या शिकायत के लिए, compliant_gro@jagrannewmedia.com पर हमसे संपर्क करें।

#### आपके लिए ख़ास

### स्कार्फ हो गया है पुराना तो इन छह अमेजिंग तरीकों से आएगा आपके दोबारा काम

### बच्चा हो गया है बड़ा तो उसके पुराने कपड़ों को इन छह तरीकों से करें दोबारा इस्तेमाल

### पुराने कटिंग बोर्ड को इन अमेजिंग तरीकों से किया जा सकता है इस्तेमाल

### पिस्ता खाने के बाद उसके छिलके फेंकने की जगह इन छह तरीकों से करें इस्तेमाल

#### Most Searched

सोशल मीडिया पर हमसे जुड़ें

Copyright © 2024 Her Zindagi